8915 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 625 

11 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 41517/Β. 1972/4.12.1998 
(ΦΕΚ 1257Β /15.12.1998) απόφασης του Υπουργού 
Εθνικής Οικονομίας «Κανονισμός Αναδοχών» όπως 

ισχύει. 1 

Έγκριση Τροποποίησης Κανονισμού Κατάστασης Προ¬ 
σωπικού της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε./ 

Ο.Π.Ε.Κ.Ε.Π.Ε.) - Ν.Π.Ι.Δ. 2 

Συμπλήρωση της ειδικής νομοπαρασκευαστικής επι¬ 
τροπής για την επεξεργασία με σκοπό την ενσωμά¬ 
τωση στην ελληνική νομοθεσία: α) της Σύμβασης 
των Ηνωμένων Εθνών κατά της διαφθοράς και β) 
της Σύμβασης ποινικού δικαίου του Συμβουλίου 


της Ευρώπης για τη διαφθορά. 3 

Μεταβίβαση του δικαιώματος υπογραφής εγγράφων 
«Με εντολή του Πρύτανη» στον Προϊστάμενο Γραμ- 
ματείας και Προϊσταμένους Οργανικών Μονάδων 
του Ε.Μ. Πολυτεχνείου. 4 


Έγκριση της 7004/10/3-λα από 12.4.2005 απόφασηςτου 
Γενικού Αστυνομικού Διευθυντή της Γ ενικής Αστυνο¬ 
μικής Διεύθυνσης Αττικής «Μεταβίβαση δικαιώματος 
υπογραφής εγγράφων «ΜΕ ΕΝΤΟΛΗ ΓΕΝΙΚΟΥ 
ΑΣΤΥΝΟΜΙΚΟΥ ΔΙΕΥΘΥΝΤΗ» στους Υποδιευθυντές 
της Γ ενικής Αστυνομικής Διεύθυνσης Αττικής». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ.99230/19659/04/2.3.2005 
απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 6 


ΑΠΟΦΑΣΕΙ Σ 

Αριθ. 6400/Β'888 (1) 

Τροποποίηση της υπ’ αριθμ. 41517/Β. 1972/4.12.1998 (ΦΕΚ 
1257Β715.12.1998) απόφασης του Υπουργού Εθνικής 
Οικονομίας «Κανονισμός Αναδοχών» όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 


α. Του άρθρου 3 παρ. 2 του ν. 2651/1998 (ΦΕΚ Α' 
248/3.11.1998). 

β. Του π.δ. 81/21.3.2002 (ΦΕΚ 57Α) «Συγχώνευση των 
Υπουργείων Εθνικής Οικονομίας και Οικονομικών». 

2. Την υπ’ αριθμ. 41517/Β. 1972/4.12.1998 απόφαση του 
Υπουργού Εθνικής Οικονομίας «Κανονισμός Αναδοχών» 
όπως ισχύει. 

3. Την υπ’ αριθμ. 20/335/06.04.2005 απόφαση/εισήγηση 
του Δ.Σ. της Επιτροπής Κεφαλαιαγοράς. 

4. Το υπ’ αριθμ. 19/14.4.2005 έγγραφο της Τράπεζας 
της Ελλάδος. 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Η υπ’ αριθμ. 41517/Β. 1972/4.12.1998 (ΦΕΚ 1257Β') 
απόφαση «Κανονισμός Αναδοχών» του Υπουργού Εθνι¬ 
κής Οικονομίας, όπως ισχύει, τροποποιείται ως εξής: 

Η περίπτωση (ε) της παραγράφου 7 του άρθρου 6 του 
Κανονισμού Αναδοχών να τροποποιηθεί ως εξής: 

«(ε) Η απόκτηση κινητών αξιών από τους Αναδόχους ως 
συνέπεια δέσμευσης που αναγράφεται στο Ενημερωτικό 
Δελτίο σχετικά με την κάλυψη τυχόν αδιάθετων κινητών 
αξιών που δεν αναλαμβάνονται από τους επενδυτές.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 272309 (2) 

Έγκριση Τροποποίησης Κανονισμού Κατάστασης Προ¬ 
σωπικού της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε./ 
Ο.Π.Ε.Κ.Ε.Π.Ε.)-Ν.Π.Ι.Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29Ατου ν. 1558/1985, «Κυβέρνηση και 
Κυβερνητικά Όργανα» (ΦΕΚΑ137), όπως προστέθηκε με 
το άρθρο 27 του ν. 2081/1992 (ΦΕΚΑ 154) και τροποποιή¬ 
θηκε με το άρθρο 1 παρ. 2α του ν. 2469/1997 (ΦΕΚΑ 38). 

β. Των άρθρων 13 παρ. 2 και 17του π.δ. 222/1985 «περί 
Συστάσεως Οργανισμού Ενισχύσεων Ελαιολάδου 
(Ο.Ε.Ε.)» (ΦΕΚ Α 83) όπως αντικαταστάθηκαν με τις δια- 
τάξειςτου άρθρου 10,του π.δ. 539/1988 (ΦΕΚΑ247). 

γ. Του άρθρου 1 παρ. 3 του π.δ. 132/2003 (ΦΕΚΑ 116) 
«περί Κατάργησης του Οργανισμού Ελέγχου Ενισχύσεων 
Ελαιολάδου (Ο.Ε.Ε.Ε.)» με το οποίο αφ’ ενός μεν παρα¬ 
μένουν σε ισχύ τα άρθρα 7 μέχρι και 18 του καταργουμέ- 
νου π.δ. 222/1985 (ΦΕΚΑ 83) όπως αυτό τροποποιήθηκε 
με το π.δ. 539/1988 (ΦΕΚΑ 247) και αφ’ ετέρου όπου στις 
διατάξεις αναφέρεται ο Οργανισμός Ελέγχου Ενισχύσε¬ 
ων Ελαιολάδου (Ο.Ε.Ε.Ε.) νοείται απάτην κατάργηση του 
Οργανισμού αυτού η Α.Υ.Μ.Ε.Ε.Ε. 

δ. Των άρθρων 1 παρ. 1 και 4 παρ. 10 της κοινής υπουρ¬ 
γικής απόφασης 227195/26.2.2002 (ΦΕΚ Β 265) «περί Με¬ 
ταφοράς αρμοδιοτήτων του Οργανισμού Ελέγχου Ενι¬ 
σχύσεων Ελαιολάδου (Ο.Ε.Ε.Ε.) στην Αυτοτελή Υπηρε¬ 
σιακή Μονάδα Ελέγχου Ενισχύσεων Ελαιολάδου 
(Α.Υ.Μ.Ε.Ε.Ε./Ο.Π.Ε.Κ.Ε.Π.Ε.)». 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθμ. 4294/17.2.1995 (ΦΕΚ Β 115) απόφαση 
του Υπουργού Γεωργίας «Τροποποίηση Κανονισμού Κα¬ 
τάστασης Προσωπικού Οργανισμού Ελέγχου Ενισχύσεων 
Ελαιολάδου (Ο.Ε.Ε.Ε.), όπως τροποποιήθηκε με την υπ’ 
αριθμ. 37894π.ε./28.2.1996 (ΦΕΚΒ 151) όμοια απόφαση. 

4. Την υπ’ αριθμ. 28/2/5.4.2005 απόφαση της Διοικού- 
σας Επιτροπής Ελαιολάδου της Α.Υ.Μ.Ε.Ε.Ε. για τροπο¬ 
ποίηση του άρθρου 10του Κανονισμού Κατάστασης Προ¬ 
σωπικού της Α.Υ.Μ.Ε.Ε.Ε. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού της Α.Υ.Μ.Ε.Ε.Ε./Ο.Π.Ε.Κ.Ε.Π.Ε. και του Κρατικού 
Προϋπολογισμού, αποφασίζουμε: 

Εγκρίνουμε την τροποποίηση του Κανονισμού Κατά¬ 
στασης Προσωπικού (Κ.Κ.Π.) της Α.Υ.Μ.Ε.Ε.Ε. που εγκρί- 
θηκε με την υπ’ αριθμ. 4294/17.2.1995 απόφασή μας και 
ειδικότερα το άρθρο 10 αντικαθίσταται ως εξής: 

Άρθρο 10 

I. ΕΠΙΛΟΓΗ - ΤΟΠΟΘΕΤΗΣΗ ΠΡΟΪΣΤΑΜΕΝΩΝ 
ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Προϊστάμενοι των Διευθύνσεων και Τμημάτων της Κε¬ 
ντρικής Υπηρεσίας και Προϊστάμενοι των Περιφερειακών 
Γραφείων της Α.Υ.Μ.Ε.Ε.Ε. επιλέγονται και τοποθετού¬ 
νται υπάλληλοι ως κατωτέρω: 

1. Προϊστάμενοι Δ/νσεων: 

Στις Δ/νσεις της Κεντρικής Υπηρεσίας Δ.Ο.Δ.Υ, 
Δ.Τ.Ε.Ε., Δ.Π., προΐστανται υπάλληλοι κατηγορίας Π.Ε. 
και ΤΕ, οι οποίοι διαθέτουν τα τυπικά και ουσιαστικά προ¬ 
σόντα για να ανταποκριθούν στις απαιτήσεις της θέσης 
στην οποία τοποθετούνται. 

2. Προϊστάμενοι Τμημάτων Κεντρικής Υπηρεσίας και 
Περιφερειακών Γ ραφείων: 

Στα Τμήματα της Κεντρικής Υπηρεσίας και στα Περιφε¬ 
ρειακά Γραφεία προΐστανται υπάλληλοι κατηγορίας ΠΕ 
και ΤΕ, οι οποίοι διαθέτουν τα τυπικά και ουσιαστικά προ¬ 
σόντα για να ανταποκριθούν στις απαιτήσεις της θέσης 
στην οποία τοποθετούνται, πλην του Τμήματος Πληρο¬ 
φορικής του οποίου προΐσταται υπάλληλος κατηγορίας 
ΠΕ 12 Πληροφορικής. 


II. Επιλογή Προϊσταμένων - Διαδικασία - 
Κριτήρια - Διάρκεια θητείας 

1. Η θητεία των προϊσταμένων είναι τριετής. 

2. Η επιλογή και η τοποθέτηση στις θέσεις των Προϊ¬ 
σταμένων Δ/νσεων, Τμημάτων και Περιφερειακών Γρα¬ 
φείων, εκτός του Γ ραφείου Νομικών Υποθέσεων, γίνεται 
με την ακόλουθη διαδικασία: 

α) Η αρμόδια Δ/νση Οικονομικών και Διοικητικών Υποθέ¬ 
σεων πριν τη λήξη της θητείας των προϊσταμένων όλων 
των οργανικών μονάδων, προκηρύσσει τις θέσεις προς 
πλήρωση και καλείτους υπαλλήλους που έχουν τα τυπικά 
προσόντα και επιθυμούν να κριθούνπροϊστάμενοι, να υπο¬ 
βάλλουν αίτηση μέσα σε αποκλειστική προθεσμία 15 ημε¬ 
ρολογιακών ημερών. Οι υπάλληλοι μπορούν να υποβάλ¬ 
λουν αιτήσεις για άλατα επίπεδα οργανικών μονάδων. 

β) Η Δ/νση Οικονομικών και Διοικητικών Υποθέσεων κα¬ 
ταρτίζει πίνακες με τους υποψήφιους: 

- για θέσεις Προϊσταμένων Διευθύνσεων Κεντρικής 
Υπηρεσίας, 

- για θέσεις Προϊσταμένων Τμημάτων Κεντρικής Υπηρε¬ 
σίας και Προϊσταμένων Περιφερειακών Γ ραφείων, 

και εν συνεχεία διαβιβάζει, εντός 15 ημερών, τους πίνα¬ 
κες με τους ατομικούς φακέλους των υποψηφίων στο 
υπηρεσιακό συμβούλιο. 

γ) Το υπηρεσιακό συμβούλιο, εντός μηνάς από την πα¬ 
ραλαβή των σχετικών πινάκων, υποχρεούται να γνωμοδο- 
τήσει για την επιλογή των προϊσταμένων κάθε επιπέδου 
οργανικής μονάδας, καταρτίζοντας: ί) πίνακα επιλεγέ- 
ντων χωρίς σειρά αξιολόγησης, ο οποίος περιλαμβάνει 
αριθμό υποψηφίων, για τους οποίους κρίνει ότι έχουν τα 
προσόντα να ασκήσουν καθήκοντα προϊσταμένου, ίσο με 
τον διπλάσιο αριθμό των θέσεων που έχουν προκηρυχθεί 
ϋ) πίνακα μη επιλεγέντων, ο οποίος περιλαμβάνει όλους 
τους υποψηφίους γιατους οποίους κρίνει ότι δεν έχουντα 
προσόντα να ασκήσουν τα καθήκοντα προϊσταμένου. 

3. Οι Προϊστάμενοι των Κεντρικών Διευθύνσεων, ορίζο¬ 
νται και τοποθετούνται με απόφαση της Διοικούσας Επι¬ 
τροπής Ελαιολάδου, μετά τη γνωμοδότηση του υπηρεσια¬ 
κού συμβουλίου. Με απόφαση της Διοικούσας Επιτροπής 
Ελαιολάδου μπορεί να ορίζονται και αναπληρωτές τους με¬ 
ταξύ των Προϊσταμένων Τ μημάτων κάθε Διεύθυνσης. 

4. Οι Προϊστάμενοι των Τμημάτων της Κεντρικής Υπη¬ 
ρεσίας και των Περιφερειακών Γ ραφείων ορίζονται και 
τοποθετούνται με απόφαση του Προέδρου της Διοικού- 
σας Επιτροπής Ελαιολάδου, μετά τη γνωμοδότηση του 
υπηρεσιακού συμβουλίου. Με απόφαση Προέδρου μπο¬ 
ρεί να ορίζονται και αναπληρωτές τους σε όσες περιπτώ¬ 
σεις αυτό κρίνεται απαραίτητο. 

5. Για την επιλογή Προϊσταμένων Διευθύνσεων, Τμημά¬ 
των και Περιφερειακών Γ ραφείων απαιτείται οι υπάλληλοι 
να έχουν συνολικό χρόνο υπηρεσίας στον Ο.Ε.Ε.Ε. και 
Α.Υ.Μ.Ε.Ε.Ε. ως ακολούθως: 

α) Για την επιλογή Προϊσταμένου Διευθύνσεων απαιτεί¬ 
ται οι υπάλληλοι: 

- Της κατηγορίας ΠΕ να έχουν συνολικό χρόνο υπηρε¬ 
σίας στον Ο.Ε.Ε.Ε. και Α.Υ.Μ.Ε.Ε.Ε. 13χρόνια. 

- Της κατηγορίας ΤΕ να έχουν συνολικό χρόνο υπηρε¬ 
σίας στον Ο.Ε.Ε.Ε. και Α.Υ.Μ.Ε.Ε.Ε. Ιδχρόνια. 

β) Για την επιλογή Προϊσταμένων: 

Τμημάτων Κεντρικής Υπηρεσίας και Περιφερειακών 
Γ ραφείων απαιτείται οι υπάλληλοι: 

- Της κατηγορίας ΠΕ να έχουν συνολικό χρόνο υπηρε¬ 
σίας στον Ο.Ε.Ε.Ε. και Α.Υ.Μ.Ε.Ε.Ε. 10 χρόνια. 

- Της κατηγορίας ΤΕ να έχουν συνολικό χρόνο υπηρε¬ 
σίας στονΟ.Ε.Ε.Ε. καιΑ.Υ.Μ.Ε.Ε.Ε. 12χρόνια. 

6. Για την αξιολόγηση των υποψηφίων η Διοικούσα Επι¬ 
τροπή Ελαιολάδου και το υπηρεσιακό συμβούλιο λαμβάνει 
υπόψη τα παρακάτω ενδεικτικά αναφερόμενα κριτήρια: 

-τίτλους σπουδών 
-προϋπηρεσία 

-άσκηση καθηκόντων Προϊσταμένου 
-ξένες γλώσσες 
-επαγγελματική εμπειρία 

-ικανότητες διοίκησης και ανάπτυξης ανθρώπινου δυ¬ 
ναμικού 

-ικανότητες σχεδιασμού, οργάνωσης, προγραμματι¬ 
σμού, ελέγχου 
-προσωπικότητα- κύρος 
-προσαρμοστικότητα- ευελιξία. 

7. Οι τοποθετούμενοι εξακολουθούν να ασκούν τα κα- 
θήκοντά τους και μετάτη λήξη της θητείας τους, μέχριτην 
τοποθέτηση νέων Προϊσταμένων. 

III. Κατά τα λοιπά εξακολουθούν να ισχύουν οι υπ’ αριθμ. 
4294/17.2.1995 και 37894/28.2.1996 αποφάσεις. 

IV. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
- 1 - 

Αριθμ. 40155 (3) 

Συμπλήρωση της ειδικής νομοπαρασκευαστικής επιτρο¬ 
πής για την επεξεργασία με σκοπό την ενσωμάτωση 
στην ελληνική νομοθεσία: α) της Σύμβασης των Ηνω¬ 
μένων Εθνών κατά της διαφθοράς και β) της Σύμβα¬ 
σης ποινικού δικαίου του Συμβουλίου της Ευρώπης 
για τη διαφθορά. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 3464/5.1.2005 ( ΦΕΚ Β' 76) απόφαση 
σύστασηςτης ανωτέρω επιτροπής, όπως συμπληρώθηκε 
με την υπ’ αριθμ. 32451/28.3.2005 (ΦΕΚ Β' 447) όμοια. 

2) Την ανάγκη περαιτέρω συμπλήρωσης της ανωτέρω 
ειδικής νομοπαρασκευαστικής επιτροπής με διεύρυνση 
του αντικειμένου της. 

3) Το γεγονός ότι από τις διατάξεις της παρούσας δεν 
προκαλείται δαπάνη, αποφασίζουμε: 

Τη συμπλήρωση της ειδικής νομοπαρασκευαστικής 
επιτροπής για την επεξεργασία με σκοπό την ενσωμάτω¬ 
ση στην ελληνική νομοθεσία: α) της Σύμβασης των Ηνω¬ 
μένων Εθνών κατά της διαφθοράς και β) της Σύμβασης 
ποινικού δικαίου του Συμβουλίου της Ευρώπης για τη δια¬ 
φθορά και την επιπλέον ανάθεση σ’αυτήντης μελέτης και 
επεξεργασίας με σκοπό την εναρμόνιση στην εθνική νο¬ 
μοθεσία της απόφασης-πλαίσιο αριθμ. 2003/568/ΔΕΥ του 
Συμβουλίου της 22.7.2003 για την καταπολέμηση της δω¬ 
ροδοκίας στον ιδιωτικό τομέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΓΙΑΛΗ ΓΟΥΡΑΣ 


Αριθμ. 10747 (4) 

Μεταβίβαση του δικαιώματος υπογραφής εγγράφων «Με 
εντολή του Πρύτανη» στον Προϊστάμενο Γραμματείας 
και Προϊσταμένους Οργανικών Μονάδωντου Ε.Μ. Πο¬ 
λυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Το άρθρο 3 παρ. 1 εδαφ. Στ III του ν. 2083/1992. 

2. Το π.δ. 46/1998 «Οργανισμός Διοικητικών Υπηρε¬ 
σιών. 

3. Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεωντου Ιδρύματος (Εθνι¬ 
κού Μετσόβιου Πολυτεχνείου). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη, εις βάρος του Κρατικού 
Προϋπολογισμού, αποφασίζουμε: 

Άρθρο Ιο 

Μεταβιβάζουμε την αρμοδιότητα υπογραφής εγγρά¬ 
φων στον Προϊστάμενο Γ ραμματείας και Προϊσταμένους 
Οργανικών Μονάδωντου Ε.Μ. Πολυτεχνείου, ως κάτωθι: 

α) Στον Προϊστάμενο Γ ραμματείας: 

1. Εγγράφων που αφορούν σε προκήρυξη θέσεων πό¬ 
σης φύσεως διδακτικού προσωπικού, μονιμοποίηση, εξέ¬ 
λιξη, ανανέωση θητείας, σε εκτέλεση αποφάσεωντων αρ¬ 
μοδίων Οργάνων του Ιδρύματος, πλην πράξεων διορι¬ 
σμού, μονιμοποίησης, πρόσληψης, ανανέωσης θητείας, 
αποδοχής παραίτησης κ.λπ., για τις οποίες αρμόδιος εί¬ 
ναι ο Πρύτανης. 

2. Μετά του Πρύτανη και του Προέδρου της οικείας 
Σχολής, των πρωτοτύπων διδακτορικών διπλωμάτων. 

3. Πράξεων για συγκρότηση επιτροπών παραλαβής 
αναλώσιμου ή μη υλικού και εξοπλισμού για τις ανάγκες 
των Εργαστηρίων, Σπουδαστηρίων και λοιπών Ακαδημαϊ¬ 
κών Μονάδων και Υπηρεσιών του Ιδρύματος. 

4. Απαντήσεων σε παράπονα υπαλλήλων, πολιτών σχε¬ 
τικά με ζητήματα για τα οποία έχουν αποφασίσει τα αρ¬ 
μόδια όργανα του Ιδρύματος. 

5. Εγγράφων προς τους Δημόσιους Οργανισμούς και 
Υπουργεία για Οικονομικά θέματα αρμοδιότητας της Δι¬ 
εύθυνσης Οικονομικών Υπηρεσιών, σε εκτέλεση αποφά¬ 
σεωντων αρμοδίων οργάνωντου Ιδρύματος. 

6. Εντολών ανοίγματος ενέγγυων πιστώσεων στην Εθνι¬ 
κή Τράπεζα Ελλάδος ή σε άλλη Τράπεζα με όλα τα απα¬ 
ραίτητα δικαιολογητικά, δηλαδή αιτήσεις εγκρίσεως για 
τη χορήγηση άδειας εισαγωγής, ως και κάθε εγγράφου 
που έχει σχέση με την εισαγωγή ή εξαγωγή οργάνων και 
λοιπών ειδώντου Ιδρύματος, συμβάσεων, προμηθειών με 
προμηθευτές κ.λ.π. 

7. Εγγράφων στις Τράπεζες για την πληρωμή προμή¬ 
θειας, ως και για παράσταση πιστώσεων. 

8. Εγγράφων προς τα Τελωνεία και προς εκτελωνιστές 
σχετικά μετονεκτελωνισμό υλικών που η προμήθειάτους 
έχει εγκριθεί από τα αρμόδια όργανα του Ιδρύματος. 

9. Εγγράφων προς το Υπουργείο Παιδείας για χρημα¬ 
τοδότηση των έργων εξοπλισμού των Τμημάτων και λοι¬ 
πών μονάδων έκτου προϋπολογισμού Δημοσίων Επενδύ¬ 
σεων, μέσα στα πλαίσια των εγκεκριμένων αποφάσεων 
και πιστώσεων. 

10. Εγγράφων αποστολής συμφωνητικών σε προμη¬ 
θευτές του Ιδρύματος για την προμήθεια υλικών, ως και 
υπογραφή κάθε σχετικής με το θέμα αλληλογραφίας. 

11. Εγγράφων προς το Γενικό Λογιστήριο του Κράτους 
με ερωτήματα σχετικά με θέματα μισθοδοσίας. 

12. Καταθέσεων στο όνομα του Ε.Μ.Π. εντολών που 
λαμβάνονται απότις Δ.Ο.Υ. καιτις Τράπεζες και οι οποίες 
προέρχονται από εντάλματα πληρωμών Υπουργείων. 

β) Στον Γενικό Διευθυντή Διοικητικής Στήριξης και 
Σπουδών: 

1. Τον Χαρακτηρισμό όλων των εισερχομένων εγγρά¬ 
φων και χρέωση της εισερχόμενης αλληλογραφίας στις 
αρμόδιες Διοικητικές Υπηρεσίες, καθώς και τοποθέτηση 
εγγράφων στο Αρχείο, όπου δεν απαιτείται παραπέρα 
ενέργεια. 

2. Εγγράφων για την πληρωμή διδακτικών βιβλίων που 
διατίθενται στους φοιτητές. 

3. Εγγράφων που εκδίδονται από τις Διευθύνσεις Διοι¬ 
κητικού, Οικονομικών, Μέριμνας, Σπουδών και Πληροφο¬ 
ρικής και αφορούν σε διοικητική εποπτεία, έλεγχο, συ¬ 
ντονισμό και εύρυθμη λειτουργία των υπηρεσιών της Γ ε¬ 
νικής Διεύθυνσης. 

4. Εγγράφων που αφορούν σε προκήρυξη θέσεων 
Ε.Ε.ΔΙ.Π., ΕΤΕΠ και Διοικητικού προσωπικού, σε εκτέλε¬ 
ση των αποφάσεων των αρμοδίων οργάνων του ιδρύμα¬ 
τος, πλην πράξεων διορισμού, πρόσληψης, ανανέωσης 
συμβάσεων, αποδοχής παραιτήσεως, οι οποίες παραμέ¬ 
νουν στον Πρύτανη. 

5. Εντολών μετακίνησης εκτός έδρας του Ε.Ε.ΔΙ.Π., του 
ΕΤΕΠ και του Διοικητικού Προσωπικού, αναλόγως των 
αναγκών, σε εκτέλεση των αποφάσεων των αρμοδίων ορ¬ 
γάνων. Για το λοιπό προσωπικό, η εντολή υπογράφεται 
από τον Πρύτανη, ή τον αρμόδιο Αντιπρύτανη. 

6. Εγγράφων που αφορούν σε επίλυση θεμάτων που 
προκύπτουν κατά την εφαρμογή της νομοθεσίας. 

7. Εγγράφων για την κωδικοποίηση της εφαρμογής της 
νομολογίας, μέσω γνωματεύσεων Νομικού Συμβούλου, ή 
άλλων νομικών συνεργατών του Ιδρύματος. 

8. Εγγράφων με τα οποία ανακοινώνεται ο διορισμός 
μελών ΔΕΠ, ή η παράταση της προθεσμίας ανάληψης κα¬ 
θηκόντων, σε εκτέλεση αποφάσεων των αρμοδίων οργά¬ 
νων του Ιδρύματος. 

9. Εγγράφων που αφορούν στην εν γένει υπηρεσιακή 
κατάσταση των μελών Ε.Δ.Π., Ε.Ε.ΔΙ.Π. και ΕΤΕΠ, ωςπ.χ. 
διορισμούς, ανανεώσεις θητείας, μονιμοποιήσεις, προα¬ 
γωγές, μετατάξεις, εντάξεις, σε εκτέλεση αποφάσεων 
των αρμοδίων οργάνων του Ιδρύματος. 

10. Εγγράφων που αφορούν στην υπηρεσιακή κατά¬ 
σταση του Διοικητικού προσωπικού, σε εκτέλεση αποφά¬ 
σεων των αρμοδίων οργάνων του Ιδρύματος, ως π.χ. διο¬ 
ρισμούς, μονιμοποιήσεις, προαγωγές, ανανεώσεις συμ¬ 
βάσεων, τοποθετήσεις, μετακινήσεις, αποσπάσεις κ.λ.π. 

βΐ) Στον Προϊστάμενο της Διεύθυνσης Διοικητικού: 

1. Πράξεων περί μονιμοποίησης μελών Ε.Ε.ΔΙ.Π. και 
ΕΤΕΠ, ως και προαγωγών του Διοικητικού Προσωπικού, 
σε εκτέλεση αποφάσεων των αρμοδίων οργάνων του 
Ιδρύματος. 

2. Εγγράφων προς το Υπηρεσιακό Συμβούλιο, με τα 
οποία ζητείται γνώμη περί προαγωγής, εντάξεως, μετα- 
τάξεως, αδειών άνευ αποδοχών του Διοικητικού εν γένει 
προσωπικού. 


3. Εγγράφων για τη χορήγηση αναρρωτικών αδειών στο 
πάσης φύσεως προσωπικό του Ιδρύματος, ως και εγγρά¬ 
φων που αφορούν σε παραπομπή στην αρμόδια Υγειονο¬ 
μική Επιτροπή. 

4. Εγγράφων αναφερομένων στην προσέλευση και 
αποχώρηση του προσωπικού, ως και στην εποπτεία του 
Ιδρύματος, σε εκτέλεση αποφάσεων των αρμοδίων ορ¬ 
γάνων του Ιδρύματος. 

5. Πληροφοριακών απαντήσεων σε αιτήσεις πολιτών 
και προσωπικού. 

6. Πράξεων περί χορήγησης χρονοεπιδόματος στο πά¬ 
σης φύσεως προσωπικό του Ιδρύματος. 

7. Πράξεων για τη χορήγηση μισθολογικών κλιμακίων 
στο Διοικητικό προσωπικό και στο ΕΤΕΠ. 

8. Εγγράφων προς το Ι.Κ.Α. για τη γνωστοποίηση των 
ημερών απουσίας των επί συ μβάσει υπαλλήλων, με τη χο¬ 
ρήγηση σ’ αυτούς αναρρωτικής αδείας και κάθε σχετικού 
με το θέμα αυτό εγγράφου. 

9. Εγγράφων προς τις Υπηρεσίες του Ιδρύματος επί θε¬ 
μάτων της αρμοδιότητας της Διεύθυνσης Διοικητικού. 

10. Βεβαιώσεων ή πιστοποιητικών για το πάσης φύσεως 
προσωπικό του Ιδρύματος. 

11. Την έκδοση και θεώρηση βιβλιαρίων νοσηλείας του 
πάσης φύσεως προσωπικού του Ιδρύματος. 

12. Τη βεβαίωση του γνησίου των υπογραφών του προ¬ 
σωπικού της Κεντρικής Διοίκησης, ως και την επικύρωση 
των αντιγράφων παντός εγγράφου των Υπηρεσιών που 
προορίζονται για την ημεδαπή, εφόσον η αρμοδιότητα 
αυτή δεν ανήκει σε άλλη Υπηρεσία. 

13. Επικύρωση των αντιγράφων αδιαβαθμήτων εγγρά¬ 
φων από τους ατομικούς φακέλους των μελών του προ¬ 
σωπικού του Ιδρύματος. 

β2) Στον Προϊστάμενο της Διεύθυνσης Οικονομικών 
Υπηρεσιών: 

1. Εγγράφων προς αναδόχους προμηθευτές του Ιδρύ¬ 
ματος, με τα οποία ανακοινώνονται η κατακύρωση των 
μειοδοτικών διαγωνισμών, αποφάσεις των αρμοδίων ορ¬ 
γάνων, ως και κάθε θέμα σχετικά με τις προμήθειες ανα¬ 
λωσίμων και μη υλικών. 

2. Εγγράφων επιστροφής εγγυητικών επιστολών των 
οποίων έληξε η ισχύς. 

3. Εγγράφων αποστολής δικαιολογητικών διαγωνισμών 
σε δικαιούχους προμηθειών στους οποίους δεν κατακυ¬ 
ρώθηκε η προμήθεια. 

4. Εγγράφων προς τις υπηρεσίες καιτις Σχολές, Τομείς 
κ.λπ. του Ιδρύματος μετά οποία ανακοινώνονται αποφά¬ 
σεις των Οργάνων του Ιδρύματος, σχετικά με θέματα οι¬ 
κονομικά αρμοδιότητας της Διεύθυνσης Οικονομικών 
Υπηρεσιών και κοινοποιούνται εγκύκλιοι σχετικές με τα 
ανωτέρω θέματα. 

5. Την επικύρωση αντιγράφων κάθε εγγράφου που κα¬ 
τατίθεται στη Διεύθυνση Οικονομικών Υπηρεσιών. 

6. Εγγράφων προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

7. Καταστάσεων κρατήσεων προς την Εθνική Τράπεζα 
Ελλάδος και τις Δ.Ο.Υ. 

8. Βεβαιώσεων επί των καταστάσεων οδοιπορικών εξό¬ 
δων. 

9. Βεβαιώσεων αποδοχών εν γένει του προσωπικού, ως 
και βεβαιώσεων αποδοχών του προσωπικού για την υπο¬ 
βολή τους στην Οικονομική Εφορία, ή άλλη Υπηρεσία. 

β3) Στον Προϊστάμενο της Διεύθυνσης Σπουδών: 

1. Των κοινοποιήσεων στις Σχολές εγγράφων τρεχού- 
σης φύσεως. 

2. Των πληροφοριακών εγγράφων και εγγράφων διεκ¬ 
περαίωσης φοιτητικών θεμάτων, για τα οποία υπάρχουν 
αποφάσεις των αρμοδίων οργάνων του Ιδρύματος. 

3. Εγγράφωνπου αφορούν εγγραφές, μετεγγραφές και 
γενικά τη σπουδαστική κατάσταση των φοιτητών. 

4. Εγγράφων που αφορούν χορήγηση στατιστικών στοι¬ 
χείων για τους φοιτητές προς τις Δημόσιες Υπηρεσίες. 

5. Απαντήσεων σε παράπονα φοιτητών σχετικά με τα ζη¬ 
τήματα για τα οποία έχουν αποφασίσει τα αρμόδια Όρ¬ 
γανα του Ιδρύματος. 

6. Εσωτερικής αλληλογραφίας για θέματα Υ.Δ. 

7. Εγγράφων που αναφέρονται σε ενημέρωση των Σχο¬ 
λών του Ιδρύματος για μορφωτικές ανταλλαγές και υπο¬ 
τροφίες ξένων κρατών. 

β3.1) Στους Γραμματείς των Σχολών: 

1. Την κοινοποίηση προςτα μέλη των Σχολών εγγράφων 
τρεχούσης φύσεως, εγκυκλίων κ.λ,π. 

2. Τηνπροσυπογραφή μετά του Πρύτανη και του Προέ¬ 
δρου των Σχολών των πρωτοτύπων πτυχίων. 

3. Την υπογραφή των πάσης φύσεως πιστοποιητικών, 
αντιγράφων πτυχίων, διδακτορικών διπλωμάτων, ως και 
την επικύρωση των αντιγράφων αυτών. 

4. Την βεβαίωση του γνήσιου της υπογραφής των εξε¬ 
ταστών για πιστοποιητικά συμμετοχής σε εξετάσεις φοι¬ 
τητών, καθώς και του γνήσιου των υπογραφών για όλο το 
προσωπικό των Σχολών. 

5. Την υπογραφή πληροφοριακών εγγράφων και εγ¬ 
γράφων διεκπεραίωσης φοιτητικών θεμάτων, σε εκτέλε¬ 
ση αποφάσεων των αρμοδίων Οργάνων της Σχολής, εφό¬ 
σον αυτά απευθύνονται στις υπηρεσίες του Ιδρύματος. 

β4) Στον Προϊστάμενο της Διεύθυνσης Μέριμνας: 

1. Εγγράφων διεκπεραίωσης θεμάτων της αρμοδιότη¬ 
τας της Διεύθυνσης, για τα οποία υπάρχουν αποφάσεις 
των αρμοδίων Οργάνων του Ιδρύματος. 

2. Πιστοποιητικών χορήγησης υποτροφίας σε φοιτητές 
του Ιδρύματος. 

3. Εγγράφων με τα οποία ζητούνται πληροφορίες ανα¬ 
γκαίες για να καταρτισθούν πίνακες φοιτητών δικαιούμε¬ 
νων υποτροφίας. 

4. Επικύρωση αντιγράφων κάθε εγγράφου που κατατί¬ 
θεται στη Διεύθυνση μέριμνας. 

β5) Στον Προϊστάμενο της Διεύθυνσης Πληροφορικής: 

1. Εγγράφων διεκπεραίωσης θεμάτων της αρμοδιότη¬ 
τας της Διεύθυνσης, για τα οποία υπάρχουν αποφάσεις 
των αρμοδίων Οργάνων του Ιδρύματος. 

γ) Στον Προϊστάμενο της Γενικής Διεύθυνσης Τεχνικών 
Υπηρεσιών: 

1. Εγγράφων που αφορούν σε διοικητική εποπτεία, 
έλεγχο, συντονισμό και εύρυθμη λειτουργία των Διευθύν¬ 
σεων Τεχνικών Υπηρεσιών και Συντήρησης των Εγκατα¬ 
στάσεων. 

2. Εγγράφων που αφορούν σε διοικητική εποπτεία, 
έλεγχο, συντονισμό και εύρυθμη λειτουργία των Πολυδυ¬ 
νάμων Μονάδων, σε θέματα που αφορούν τα τεχνικά θέ¬ 
ματα που χειρίζονται. 

3. Εγγράφων που αφορούν σε επίλυση θεμάτων που 
προκύπτουν από την εφαρμογή της νομοθεσίας που διέ- 
πει τα έργα, είτε αυτά προκύπτουν από θέματα των Διευ¬ 
θύνσεων Τεχνικών Υπηρεσιών και Συντήρησης των Εγκα¬ 
ταστάσεων, είτε προκύπτουν από ενέργειες (ενστάσεις 
κλπ.) των αναδοχών των έργων. 

4. Θεώρηση των προς το Υπουργείο Παιδείας εγγρά¬ 
φων των Προϊσταμένων των υπ’ αυτόν Διευθύνσεων για 


τη χρηματοδότηση από τον Προϋπολογισμό Δημοσίων 
Επενδύσεων των εγκεκριμένων κτιριακών έργων και με¬ 
λετών μέσα στα πλαίσια των εγκεκριμένων πιστώσεων για 
έργα αρμοδιότητας της Γενικής Διεύθυνσης Τεχνικών 
Υπηρεσιών. 

5. Εγγράφων που απευθύνονται στα διάφορα Υπουρ¬ 
γεία και Υπηρεσίες για θέματα που αφορούν τα έργα των 
Διευθύνσεων Τεχνικών Υπηρεσιών και Συντήρησης των 
Εγκαταστάσεων, σε εκτέλεση αποφάσεων των αρμοδίων 
συλλογικών οργάνων του Ιδρύματος. 

6. Εγγράφων που απευθύνονται στους αναδόχους των 
έργων των Διευθύνσεων Τεχνικών Υπηρεσιών και Συντή¬ 
ρησης των Εγκαταστάσεων και αφορούν στη κοινοποίη¬ 
ση αποφάσεων των αρμοδίων συλλογικών οργάνων του 
Ιδρύματος που λαμβάνονται μετά από γνωμάτευση του 
Τεχνικού Συμβουλίου. 

γΐ) Στον Προϊστάμενο της Διεύθυνσης Τεχνικών Υπη¬ 
ρεσιών : 

1. Εγγράφων προς το Υπουργείο Παιδείας για τη χρη¬ 
ματοδότηση από τον Προϋπολογισμό Δημοσίων Επενδύ¬ 
σεων των εγκεκριμένων κτιριακών έργων και μελετών μέ¬ 
σα στα πλαίσια των εγκεκριμένων πιστώσεων για έργα 
αρμοδιότητας της Διεύθυνσης Τεχνικών Υπηρεσιών. 

2. Εγγράφων που απευθύνονται στους αναδόχους των 
έργων και μελετών της Διεύθυνσης και αφορούν στη κοι¬ 
νοποίηση αποφάσεων των αρμοδίων συλλογικών οργά¬ 
νων του Ιδρύματος, πλην εκείνων που λαμβάνονται μετά 
από γνωμάτευση του Τεχνικού Συμβουλίου. 

3. Βεβαιώσεων ή πιστοποιητικών εμπειρίας, αρμοδιότη¬ 
τας της Διεύθυνσης. 

4. Επικύρωση αντιγράφων κάθε εγγράφου και σχεδίου 
που αφορά τη Διεύθυνση. 

γ2) Στον Προϊστάμενο της Διεύθυνσης Συντήρησης των 
Εγκαταστάσεων: 

1. Εγγράφων προς το Υπουργείο Παιδείας για τη χρη¬ 
ματοδότηση από τον Προϋπολογισμό Δημοσίων Επενδύ¬ 
σεων των εγκεκριμένων κτιριακών έργων και μελετών μέ¬ 
σα στα πλαίσια των εγκεκριμένων πιστώσεων για έργα 
αρμοδιότητας της Διεύθυνσης Τεχνικών Υπηρεσιών. 

2. Εγγράφων που απευθύνονται στους αναδόχους 
των έργων και μελετών συντήρησης και πρασίνου και 
αφορούν στη κοινοποίηση αποφάσεων των αρμοδίων 
συλλογικών οργάνων του Ιδρύματος, πλην εκείνων που 
λαμβάνονται μετά από γνωμάτευση του Τεχνικού Συμ¬ 
βουλίου. 

3. Βεβαιώσεων ή πιστοποιητικών εμπειρίας, αρμοδιότη¬ 
τας της Διεύθυνσης. 

4. Επικύρωση αντιγράφων κάθε εγγράφου και σχεδίου 
που αφορά τη Διεύθυνση. 

δ) Στον Προϊστάμενο της Διεύθυνσης Δημοσίων και Διε¬ 
θνών Σχέσεων: 

1. Εγγράφων που αναφέρονται σε ενημέρωση των Σχο¬ 
λών του Ιδρύματος για Συνέδρια, Συμπόσια, Ημερίδες, 
Εκθέσεις κ.λπ. 

ε) Στον Προϊστάμενο του Ιατρικού Τμήματος: 

1. Πιστοποιητικώνγιατην ασφαλιστική κάλυψη των φοι¬ 
τητών. 

2. Πιστοποιητικών Υγείας των φοιτητών. 

στ) Στον Προϊστάμενο της Γραμματείας του Πρυτανι- 
κού Συμβουλίου: 

1. Επικύρωση αποσπασμάτων πρακτικών του Πρυτανι- 
κού Συμβουλίου. 

ζ) Στον Προϊστάμενο της Γραμματείας Συγκλήτου: 

1. Επικύρωση αποσπασμάτων από τα επίσημα πρακτικά 
των Συνεδριάσεων της Συγκλήτου. 

η) Στον Προϊστάμενο του Τμήματος Διεκπεραίωσης και 
Αρχείου: 

1. Αποδείξεις παραλαβής κάθε είδους δικογράφων. 

Άρθρο 2ο 

1. Οι Προϊστάμενοι όλων των βαθμιδών οφείλουν να 
προσυπογράφουν τα έγγραφα που ανήκουν στην αρμο- 
διότητά τους και εκδίδονται με την υπογραφή του Προϊ¬ 
σταμένου τους. 

2. Ο Πρύτανης ή ο νόμιμος αναπληρωτής του διατηρεί 
το δικαίωμα να υπογράφει ο ίδιος κατά την κρίση του, 
οποιοδήποτε εκ των αναφερομένων στο προηγούμενο 
άρθρο πράξεων, εγγράφων. 

3. Σε περίπτωση κωλύματος ή απουσίας των ανωτέρων 
Προϊσταμένων των Υπηρεσιών, ή των Γραμματέων των 
Σχολών, οι αρμοδιότητες ασκούνται από τους κατά νόμο 
αναπληρωτές τους. 

4. Η υπ’ αριθμ.20095/2003 η οποία δημοσιεύθηκε στο 
ΦΕΚ 1314/15.9.2003 τ. Β παύει να ισχύει απάτης δημοσι- 
εύσεως της παρούσης. 

5. Σε κάθε έγγραφο που υπογράφεται σύμφωνα με την 
παρούσα απόφαση, πρέπει να αναγράφονται πριν από 
την ιδιότητα και την υπογραφή του υπογράφοντος, οι λέ¬ 
ξεις «Με εντολή του Πρύτανη». 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 
Ο Πρύτανης 

ΑΝΔΡΕΑΣ Γ. ΑΝΔΡΕΟΠΟΥΛΟΣ 

-♦- 

Αριθμ. 7004/10/19-α (5) 

Έγκριση της 7004/10/3-λα από 12.4.2005 απόφασης του 
Γενικού Αστυνομικού Διευθυντή της Γενικής Αστυνο¬ 
μικής Διεύθυνσης Αττικής «Μεταβίβαση δικαιώματος 
υπογραφής εγγράφων «ΜΕ ΕΝΤΟΛΗ ΓΕΝΙΚΟΥ ΑΣΤΥ¬ 
ΝΟΜΙΚΟΥΔΙΕΥΘΥΝΤΗ» στους Υποδιευθυντές της Γε¬ 
νικής Αστυνομικής Διεύθυνσης Αττικής». 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 23 παρ. 6 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του ν. 2081/1992 (Α'-154) και 
τροποποιήθηκε με το άρθρο 1 παρ. 2 εδάφ. α' του ν. 
2469/1997 (Α'- 38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Εγκρίνουμε την 7004/10/3-λα από 12.4.2005 απόφαση 
του Γ ενικού Αστυνομικού Διευθυντή της Γ ενικής Αστυνο¬ 


μικής Διεύθυνσης Αττικής «Μεταβίβαση δικαιώματος 
υπογραφής εγγράφων «ΜΕ ΕΝΤΟΛΗ ΓΕΝΙΚΟΥ ΑΣΤΥΝΟ¬ 
ΜΙΚΟΥ ΔΙΕΥΘΥΝΤΗ» στους Υποδιευθυντές της Γενικής 
Αστυνομικής Διεύθυνσης Αττικής», το περιεχόμενο της 
οποίας έχει ως εξής: 


«ΑΠΟΦΑΣΗ 

Αριθ. 7004/10/3-λα 

Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΓΕΝΙΚΟΥ ΑΣΤΥΝΟΜΙΚΟΥ ΔΙΕΥΘΥΝΤΗ» 
στους Υποδιευθυντές της Γενικής Αστυνομικής Διεύ¬ 
θυνσης Αττικής. 

Ο ΓΕΝΙΚΟΣ ΑΣΤΥΝΟΜΙΚΟΣ ΔΙΕΥΘΥΝΤΗΣ 

Έχοντας υπόψη: 

1. Τις διατάξεις του άρθρου 23 παρ.6 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Ά-41). 

2. Τις διατάξεις του άρθρου 29Ατου ν. 1588/1985 «Κυ¬ 
βέρνηση και Κυβερνητικά όργανα» (Α-137) το οποίο προ¬ 
στέθηκε με το άρθρο 27 του ν. 2081/1992 (Α -154) καιτρο- 
ποποιήθηκε με το άρθρο 1 παραγρ. 2 εδαφ. α' του ν. 
2469/1997 (Α-38). 

3. Την ανάγκη της απλούστευσης των διαδικασιών, της 
μείωσηςτου χρόνου των υπηρεσιακών ενεργειών και εξα¬ 
σφάλιση της εύρυθμης λειτουργίας του Επιτελείου της 
Γ ενικής Αστυνομικής Διεύθυνσης Αττικής. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο μόνο 

1. Μεταβιβάζουμε σε Υποδιευθυντές της Γενικής Αστυ¬ 
νομικής Διεύθυνσης Αττικής το δικαίωμα υπογραφής 
«ΜΕ ΕΝΤΟΛΗ ΓΕΝΙΚΟΥ ΑΣΤΥΝΟΜΙΚΟΥ ΔΙΕΥΘΥΝΤΗ» 
εγγράφων, αποφάσεων, διαταγών, εισηγητικών ή άλλων 
πράξεων ως ακολούθως: 

Α. Στον Υποδιευθυντή που εποπτεύει, συντονίζει και 
ελέγχει την διεξαγωγή της Υπηρεσίας της Υποδιεύθυν¬ 
σης Διοικητικών Εξετάσεων και των Τμημάτων Αστυνομι¬ 
κού Προσωπικού, Πολιτικού Προσωπικού, Εκπαίδευσης 
και Εσωτερικών, Λειτουργιών του Επιτελείου Γενικής 
Αστυνομικής Δ/νσης Αττικής ως εξής: 

(1) Θέματα αρμοδιότητας του Τμήματος Αστυνομικού 
Προσωπικού: 

(α) Τα έγγραφα, διαταγές και κοινοποιήσεις προς τις 
υφιστάμενες καιτις κατώτερεςτης Γ ενικής Αστυνομικής 
Διεύθυνσης Υπηρεσίες, με τα οποία γνωστοποιείται η 
επιβολή πειθαρχικών ποινών, η θέση πειθαρχικών υπο¬ 
θέσεων στο αρχείο, οι επιδόσεις αποφάσεων πειθαρχι¬ 
κών Συμβουλίων, καθώς και οι διαταγές για λήψη από¬ 
ψεων προς επιβολή διοικητικών μέτρων σε βάρος του 
αστυνομικού προσωπικού, ειδικών φρουρών και συνο¬ 
ριακών φυλάκων δικαιοδοσίας της αφού προηγηθεί σχε¬ 
τική απόφαση του Γενικού Αστυνομικού Διευθυντή, 
όπου απαιτείται. 

(β) Τα έγγραφα προς Δημόσιες Υπηρεσίες και Οργανι¬ 
σμούς, με τα οποία παρέχονται ή αιτούνται πληροφορίες 
για το προαναφερόμενο προσωπικό, αναφορικά με την 
υπηρεσία και τον τόπο που υπηρετεί. 

(γ) Τις διαταγές για εκτέλεση υπηρεσίας Αστυνομικών 
Διευθυντών και Αστυνομικών Υποδιευθυντών της Γ ενικής 
Αστυνομικής Διεύθυνσης Αττικής και των υφισταμένων 
αυτής Υπηρεσιών. 

(δ) Τις απαντήσεις σε αιτήματα - καταγγελίες ιδιω¬ 
τών. 

(ε) Τις απαντήσεις σε κατώτερες Υπηρεσίες, αφού 
προηγηθεί σχετική απόφαση του Γενικού Αστυνομικού 
Διευθυντή ή διαταγή του Αρχηγείου Ελληνικής Αστυνο¬ 
μίας. 

(στ) Την υποβολή - διαβίβαση δικογράφων για επίδοση 
στο αστυνομικό προσωπικό, ειδικούς φρουρούς και συ¬ 
νοριακούς φύλακες. 

(ζ) Την υποβολή αιτήσεων και αναφορών του προσωπι¬ 
κού για ενημέρωση - καταχώρηση στα ατομικά τους έγ¬ 
γραφα ειδικών γνώσεων. 

(η) Την υποβολή - διαβίβαση ατομικών φακέλων μετατι- 
θεμένων, απολυόμενων αστυνομικών, ειδικών φρουρών 
και συνοριακών φυλάκων, καθώς και την υποβολή αιτή¬ 
σεων αυτών για απόλυση, εξαιρουμένων των αξιωματι¬ 
κών. 

(θ) Την χορήγηση φύλλων αδείας - πορείας των αξιω¬ 
ματικών του Επιτελείου της Γ ενικής Αστυνομικής Δ/νσης 
Αττικής. 

(ι) Την υποβολή αναφορών για ασθένειες και συναφείς 
καταστάσεις του προσωπικού, εκτός των περιπτώσεων 
εκείνων κατά τις οποίες προκύπτει ή προβλέπεται κώλυ¬ 
μα ή απουσία πέραν των δύο (2) μηνών. 

(ια) Την υποβολή στο Αρχηγείο Ελληνικής Αστυνομίας 
αιτημάτων του αστυνομικού προσωπικού, ειδικών φρου¬ 
ρών και συνοριακών φυλάκων για αμοιβαίες μεταθέσεις, 
αποσπάσεις για λόγους υγείας και σπουδών. 

(2) Θέματα αρμοδιότητας του Τμήματος Πολιτικού 
Προσωπικού: 

(α) Έγγραφα, διαταγές και κοινοποιήσεις προς τις υφι¬ 
στάμενες και κατώτερες Υπηρεσίες της Γενικής Αστυνο¬ 
μικής Διεύθυνσης Αττικής. 

(β) Αποφάσεις για χορήγηση αναρρωτικών αδειών, πα¬ 
ραπομπή στην Πρωτοβάθμια Επιτροπή, χορήγηση κανο¬ 
νικών αδειών, γονικών αδειών κ.λ.π. του πολιτικού προ¬ 
σωπικού του Επιτελείου. 

(γ) Έγγραφα που σχετίζονται με τη σύνταξη εκθέσε¬ 
ων για το προσωπικό του Τμήματος Πολιτικού Προσω¬ 
πικού. 

(3) Θέματα αρμοδιότητας του Τμήματος Εκπαίδευσης: 

(α) Τις διαταγές ή κοινοποιήσεις προς τις υφιστάμενες 

Υπηρεσίες της Γ ενικής Αστυνομικής Διεύθυνσης Αττικής 
και τα έγγραφα που απευθύνονται σε άλλες περιφερεια¬ 
κές Υπηρεσίες της Ελληνικής Αστυνομίας. 

(β)Τα έγγραφα προςτις Δημόσιες Υπηρεσίες, Αρχές και 
Οργανισμούς με τα οποία παρέχονται ή αιτούνται πληρο¬ 
φορίες. 

(γ) Τα έγγραφα μετά οποία δίδονται απαντήσεις σε ανα¬ 
φορές, αιτήσεις, υπομνήματα και λοιπές καταστάσεις 
προσωπικού. Αν γι’ αυτά απαιτείται η λήψη απόφασης του 
Γενικού Αστυνομικού Διευθυντή, η απάντηση δίδεται με¬ 
τά τη λήψη αυτής. 

(4) Θέματα Τμήματος Εσωτερικών Λειτουργιών: 

(α) Τα έγγραφα που αφορούν τις μεταβολές της κατά¬ 
στασης του αστυνομικού προσωπικού. 


(β) Τα έγγραφα που αφορούν την υποβολή στατιστικών 
στοιχείων και απολογισμών. 

(γ) Υποβλητικά έγγραφα για υπομνήματα δαπανών. 

(δ) Τα έγγραφα, διαταγές και κοινοποιήσεις προς τις 
υφιστάμενες και κατώτερες της Γενικής Αστυνομικής 
Δ/νσης, Υπηρεσίες. 

Β. Στον Υποδιευθυντή που εποπτεύει, συντονίζει και 
ελέγχει την διεξαγωγή της Υπηρεσίας των Τ μημάτων Γ ε¬ 
νικής Αστυνόμευσης, Επιχειρήσεων, Ασφαλείας και 
Π.Σ.Ε.Α. του Επιτελείου της Γ.Α.Δ.Α ως εξής: 

(1) Θέματα αρμοδιότητας Τμήματος Γενικής Αστυνό¬ 
μευσης: 

(α) Τις διαταγές ή κοινοποιήσεις προςτις υφιστάμενες 
Υπηρεσίες της Γ ενικής Αστυνομικής Διεύθυνσης Αττικής 
και τα έγγραφα που απευθύνονται σε άλλες περιφερεια¬ 
κές Υπηρεσίες της Ελληνικής Αστυνομίας. 

(β)Τα έγγραφα προς τις δημόσιες υπηρεσίες, αρχές και 
οργανισμούς με τα οποία παρέχονται ή αιτούνται πληρο¬ 
φορίες. 

(γ)Τα έγγραφα με τα οποία δίδονται απαντήσεις σε 
επιστολές, αναφορές, καταγγελίες, αιτήσεις και υπο¬ 
μνήματα προσωπικού ιδιωτών, συλλόγων, σωματείων, 
κ.λ.π.. Αν γι'αυτά απαιτείται η λήψη απόφασης του Γενι¬ 
κού Αστυνομικού Διευθυντή, η απάντηση δίδεται μετά τη 
λήψη αυτής. 

(δ)Τα διαβιβαστικά έγγραφα που αφορούν την επίδοση 
σε ιδιώτες δικογράφων, φύλλων πορείας και λοιπών εγ¬ 
γράφων δημοσίων, δικαστικών και στρατιωτικών αρχών. 

(ε)Τα έγγραφα που αφορούν την υποβολή στατιστικών 
στοιχείων και απολογισμών. 

(2) Θέματα αρμοδιότητας Τμήματος Επιχειρήσεων: 
(α)Τα έγγραφα, διαταγές και κοινοποιήσεις, που αφο¬ 
ρούν την λήψη αστυνομικών μέτρων για ήσσονος σημα¬ 
σίας συγκεντρώσεις - πορείες - διαμαρτυρίες κ.λ.π. εκδη¬ 
λώσεις. 

(β) Τα έγγραφα, διαταγές και κοινοποιήσεις, που αφο¬ 
ρούν την λήψη μέτρων στις αθλητικές εκδηλώσεις και τις 
σχετικές με αυτές εκθέσεις προς τα αρμόδια πειθαρχικά 
και ποινικά όργανα. 

(γ) Τα έγγραφα προς Δημόσιες Υπηρεσίες, Αρχές, Ορ¬ 
γανισμούς, Φορείς, με τα οποία παρέχονται ή αιτούνται 
πληροφορίες. 

(δ) Τα έγγραφα με τα οποία δίδονται απαντήσεις σε 
επιστολές, αναφορές και υπομνήματαπροσωπικού, ιδιω¬ 
τών, συλλόγων, σωματείων κ.λ.π. Εάν για τις περιπτώ¬ 
σεις αυτές απαιτείται λήψη απόφασης του Γ ενικού Αστυ¬ 
νομικού Διευθυντή, η απάντηση δίδεται μετά την απόφα¬ 
ση αυτή. 

(3) Θέματα αρμοδιότητας του Τμήματος Ασφαλείας: 
(α)Τα έγγραφα προς τις δημόσιες υπηρεσίες, αρχές και 

οργανισμούς με τα οποία παρέχονται ή αιτούνται πληρο¬ 
φορίες. 

(β) Τα έγγραφα με τα οποία δίδονται απαντήσεις σε επι¬ 
στολές, αναφορές, καταγγελίες, αιτήσεις και υπομνήμα¬ 
τα προσωπικού, ιδιωτών, συλλόγων, σωματείων, κ.λ.π.. 
Αν γι' αυτά απαιτείται η λήψη απόφασης του Γενικού 
Αστυνομικού Διευθυντή, η απάντηση δίδεται μετά τη λή¬ 
ψη αυτής. 

(γ) Τ α έγγραφα που αφορούν : 

- Μεταγωγές κρατουμένων με εξαίρεση μεταγωγές με¬ 
λών τρομοκρατικών οργανώσεων. 

- Συνοδείες χρημάτων, αξιών πειστηρίων και αντικειμέ¬ 
νων. 

- Αναζητήσεις κλαπέντων αυτοκινήτων. 

- Αναζητήσεις γενικά. 

(4) Θέματα αρμοδιότητας Π.Σ.Ε.Α.: 

Τα έγγραφα, διαταγές και κοινοποιήσεις που αφορούν 
την εκδήλωση ενεργειών ή τη λήψη μέτρων για την υπο¬ 
στήριξη σχεδίων άλλων φορέων, τα σχέδια Π.ΑΜ.- 
Π.Σ.Ε.Α./Υ.Δ.Τ., τις αναστολές προσέλευσης, σε καιρό 
επιστρατεύσεως την νομοθεσία περί Π.ΑΜ.-Π.Σ.Ε.Α. 
(Αποφάσεις - Επιτροπές) τα μέτρα συναγερμού Π.ΑΜ.- 
Π.Σ.Ε.Α./Υ.ΕΘ,Α./Γ.Ε.ΕΘ.Α., τα θέματα εκπαίδευσης 
Π.ΑΜ.-Π.Σ.Ε.Α., και άλλες υποθέσεις Π.ΑΜ.-Π.Σ.Ε.Α., 
εκτός εκείνων που αφορούν: 

(α) Σύνταξη, αναθεώρηση των μνημονίων ενεργειών 
σχεδίων Π.ΑΜ.-Π.Σ.Ε.Α. και την εφαρμογή αυτών. 

(β) Την διεξαγωγή των ασκήσεων Π.ΑΜ.-Π.Σ.Ε.Α. 

(γ) Τις διαταγές Πολιτικής Επιστράτευσης και του Συ¬ 
στήματος Συναγερμού Π.ΑΜ.-Π.Σ.Ε.Α./Υ.ΕΘ.Α./Γ.Ε.ΕΘ.Α. 

2. Η κατά την προηγούμενη παράγραφο της παρού¬ 
σας απόφασης μεταβίβαση του δικαιώματος υπογρα¬ 
φής δεν αποκλείει την παράλληλη άσκησή του από το 
Γ ενικό Αστυνομικό Διευθυντή αν κρίνει τούτο σκόπιμο, 
λόγω της φύσης του περιεχομένου του εγγράφου ή της 
απόφασης ή αν εισηγούνται την υπογραφή αυτού οι 
Υποδιευθυντές, λόγω της ιδιαίτερης σπουδαιότητάς 
του. 


3. Από την έναρξη ισχύος της καταργούνται οι 
7004/10/3-ιδ από 30.7.1995 και 7004/10/3-κγ από 
4.7.1996 όμοιες αποφάσεις. 

Αθήνα, 12 Απριλίου 2005 
Ο Γ ενικός Αστυν. Δ/ντής Αττικής 
ΒΑΣΙΛΕΙΟΣ ΤΣΙΑΤΟΥΡΑΣ 
Υποστράτηγος» 


Άρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2005 
Ο ΑΡΧΗΓΟΣ 
ΓΕΩΡΓΙΟΣ ΑΓΓΕΛΑΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην Φ. 99230/19659/04/2.3.2005 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης η οποία δημοσιεύτηκε στο ΦΕΚ 457/8.4.2005 (Τεύ¬ 
χος Β') γίνονται οι εξής διορθώσεις: α) ως προς την ημερο- 
χρονολογία υπογραφήςτης απότο εσφαλμένο «28.3.2005» 
στο ορθό «2.3.2005» και β) απότο εσφαλμένο «της αλλογε¬ 
νούς αλλοδαπής» στο ορθό «του αλλογενούς αλλοδαπού». 

(Από το Υπ. Εσωτερικών, Δημ. Διοίκησης 
και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




